Dôvodová správa
k transformácii štátnej príspevkovej organizácie

Nemocnica s poliklinikou Revúca Litovelská 25 
05013 Revúca

	Dôvodom predloženia tohto materiálu na rokovanie vlády Slovenskej republiky, je vydanie rozhodnutia o transformácii štátnej príspevkovej organizácie Nemocnica s poliklinikou Revúca a jej premeny na neziskovú organizáciu poskytujúcu všeobecne prospešné služby.
	Vláda dňa 10. apríla 2002 uznesením č. 364 rozhodla o zaradení Nemocnice s poliklinikou Revúca do zoznamu rozpočtových a príspevkových organizácií určených na premenu na neziskové organizácie poskytujúce všeobecne prospešné služby.

1.	Základné údaje o štátnej príspevkovej organizácii
Nemocnica s poliklinikou Revúca, Litovelská 25, Revúca, bola zriadená Ministerstvom zdravotníctva rozhodnutím č. 3724/1991 –A/XIII.-3 zo dňa 5.12.1991.
Transformačný projekt štátnej príspevkovej organizácie bol na ministerstvo pre správu a privatizáciu národného majetku predložený dňa 6. júna 2002.
Do transformačného procesu v zmysle predloženého projektu vstupuje celý majetok v správe štátnej príspevkovej organizácie. Súčasťou tohto majetku je vyčlenený aj tzv. prioritný majetok ktorý je uvedený v prílohe č. 3.
Peňažná hodnota nehnuteľného majetku štátu, ktorý vstupuje do transformačného procesu bola stanovená bilančnou metódou znaleckým posudkom č. 778-33/2002 zo dňa 15.4.2002 vovýške 3 007 tis. Sk, vypracovný znaleckou organizáciou PATRIA s.r.o., Žilina.
Prioritný majetok, ktorý je uvedený v prílohe č. 3 tohto materiálu, je vo výške 70 403 tis. Sk a jeho bolančná hodnota po dopočítaní pasív predstavuje výšku 2 431 tis. Sk. Výška záväzkov k 31.12.2001 predstavuje sumu 58 817 tis. Sk, pričom v transformačnom návrhu, ktorý bol prijatý Ministerstvom zdravotníctva SR sa predpokladá vysporiadanie záväzkov formou oddĺženia zo strany štátu.
Hlavným predmetom činnosti zdravotníckeho zariadenia je poskytovanie ambulantnej zdravotnej činnosti a ústavnej zdravotnej starostlivosti, vrátane záchrannej zdravotnej sluýžby. Nemocnica s poliklinikou zamestnáva 285 zamestnancov z toho 34 lekárov, zdravotných sestier 92.

2. Vybrané údaje zo súvahy k 31.12.2001 ( v tis. Sk) :
Aktíva spolu:									  70 315
z toho: stále aktíva								  44 260
	v tom: nehmotný investičný majetok					           0	
		hmotný investičný majetok					  44 260
		z toho: pozemky						    4 935
budovy, haly, stavby					  26 164			stroje a zariadenia, dopr. prostriedky, inventár	  11 936
			iný hmotný investičný majetok			           0	
			nedokončené hmotné investície			    1 225	
			poskytnuté preddavky na HIM			           0
	obežné aktíva								  26 055
	v tom: zásoby								    2 294	
		pohľadávky							  21 426
		finančný majetok						    2 319	            ostatné aktíva – prechodné účty aktív		                                 16
Cudzie zdroje:									  67 972
z toho: rezervy									0
	 dlhodobé záväzky								0
	 krátkodobé záväzky							  58 817
	 bankové úvery							           0
 ostatné pasíva – prechodné účty pasív				    9 155	        	
3. Transformačné návrhy záujemcov
K transformačnému projektu vypracovaného štátnou príspevkovou organizáciou bol Ministerstvom zdravotníctva SR prijatý transformačný návrh záujemcu, Zdravotnícki zamestnanci Nemocnice s poliklinikou Revúca a mesto Revúca

Zdravotnícki zamestnanci Nemocnice s poliklinikou Revúca v zmysle § 2 ods. 8 písm. a) transformačného zákona spĺňajú podmienku byť záujemcom v transformačnom procese a mesto Revúca túto požiadavku spĺňa v zmysle § 2 ods.8 písm. c) transformačného zákona. Transformačný návrh obidvoch záujemcov obsahuje aj ostatné zákonné náležitosti podľa § 4 ods. 1 transformačného zákona. 
Predložený transformačný návrh predpokladá zabezpečiť hospodárenie v nadväznosti na reštrukturalizáciu zdrojov. V záujme efektívneho využívanie týchto zdrojov bude podľa návrhu záujemcov nezisková organizácia uplatňovať strategické rozhodnutia o ich rozmiestnení do jednotlivých segmentov zdravotníckeho zariadenia, pričom každé oddelenie by malo byť uzavretou organizačnou jednotkou v rámci rozpočtovania nákladov a výnosov.-
hospodárenie, navrhované opatrenia zabezpečujú poskytovanie zdravotnej starostlivosti v doterajšom rozsahu a kvalite s dodržaním schválenej siete zdravotníckych zariadení.. Záujemca po vzniku neziskovej organizácie plánuje zabezpečovať doterajší rozsah v poskytovaní zdravotnej starostlivosti v danom regióne.

4. Záver
Na základe schválených záverov transformačnej komisie zriadenej podľa § 8 transformačného zákona zo dňa 3. 12. 2002 sa navrhuje vláde SR vydať rozhodnutie o transformácii štátnej príspevkovej organizácie Nemocnice s poliklinikou Nové Mesto nad Váhom a jej premenu na neziskovú organizáciu poskytujúcu všeobecne prospešné služby s názvom“ Nemocnica s poliklinikou Revúca, n.o.” so sídlom Litovelská 25, Revúca.